Kauno rajono savivaldybės tarybos narės Eglės Rutkauskienės

2023 M. VEIKLOS ATASKAITA

Ataskaita parengta įgyvendinant Lietuvos Respublikos vietos savivaldos įstatyme ir Kauno rajono savivaldybės tarybos veiklos reglamente nustatytą savivaldybės tarybos nario pareigą už savo veiklą kasmet atsiskaityti gyventojams.

2023 m. balandžio 20 d. įvyko pirmasis naujos sudėties Kauno rajono savivaldybės tarybos posėdis, kuriame po priesaikos man buvo suteikti Tarybos nario įgaliojimai. Tai ketvirtoji mano kadencija.

Per ataskaitinį laikotarpį vyko 9 Tarybos posėdžiai, kuriuose svarstytas 281 klausimas.

Kauno rajono savivaldybės taryboje dirbu Socialinių reikalų ir sveikatos komitete. Iš viso vyko 9 komiteto posėdžiai, vienas iš jų buvo bendras su Kultūros, švietimo ir sporto komitetu. Iš viso komitete išnagrinėjome 87 sprendimų projektus.

Esu Neįgaliųjų reikalų tarybos pirmininkė. Iš viso vyko 4 posėdžiai, kuriuose buvo pristatomos aktualios asmenims su negalia temos, vyko diskusijos ir buvo dalijamasi organizacijų gerąja asmenų su negalia socialinės reabilitacijos bendruomenėje patirtimi.

Vienkartinės socialinės paramos komisijos narė. Socialinės paramos skyrimo komisija 2023 m. piniginei socialinei paramai įstatymų nenumatytais atvejais iš Savivaldybės biudžeto panaudojo 518,0 tūkst. Eur, 2022 m. skirta 554,9 tūkst. Eur.

 Dalyvavau įvairiuose renginiuose: šventėse, konferencijose, varžybose, kultūriniuose renginiuose, prisidedu prie jų organizavimo, seniūnijų bendruomenių susirinkimuose, susitikimuose su gyventojais. Susitikimai su gyventojais vyko pagal iš anksto Kauno rajono savivaldybės tinklapyje pateiktą grafiką. Į visus jiems rūpimus klausimus stengiausi atsakyti iš karto arba nukreipti pas atsakingus darbuotojus.

Esu bendruomenės „Garliavos ąžuolas“ pirmininkė, nuoširdžiai palaikau bendruomeninę veiklą, siekiu jos plėtros ir stiprėjimo.

Kviečiu kreiptis Kauno rajono gyventojus Tel: 8 616 23 911

El. paštas: egnamar@gmail.com

Kauno rajono savivaldybės tarybos narė Eglė Rutkauskienė